বানিয়াচং প্রতিনিধি ॥ বানিয়াচং সদরে এক বাড়ীর দরজা ভেঙ্গে লোকজনকে জিম্মি করে ও পিটিয়ে নগদ টাকাসহ ৬ লক্ষাধিক টাকার মামলামাল লুটে নিয়ে গেছে। গত বুধবার গভীর রাতে ঢালি মহল্লার রফিক মিয়ার বাড়ীতে এ ঘটনা ঘটে। বাড়ীর লোকজন জানান, ১৫/২০ জনের মুখোশধারী একদল ডাকাত রামদাসহ বিভিন্ন প্রকার দেশীয় অস্ত্রশস্ত্র নিয়ে দরজা ভেঙ্গে ঘরের ভেতরে প্রবেশ করে শিশু ও নারীদের জিম্মি করে ফেলে। এ সময় ডাকাতরা মারধোর করে নগদ টাকা, স্বর্ণালংকার, মোবাইল ফোনসেটসহ প্রায় ৬ লক্ষাধিক টাকার মালামাল লুট করে নিয়ে যায়।